Spoločnosť svätého Bazila Veľkého

Spoločnosť svätého Bazila Veľkého alebo Spolok sv. Vasilija Veľkého, Spoločnosť sv. Bazileja Veľkého ( alebo Общество святого Василія Великого – Obščestvo sviatoho Vasylija Velykoho), bola moskvofilský, resp. rusínsky kultúrno-osvetový spolok v 19. storočí so sídlom v Užhorode.

Stala sa najvýznamnejším literárnym spolkom počas obdobia rusínskeho národného obrodenia. Vydávala noviny a knihynajvýznamnejším periodikom sa stal týždenník Svit (po slovensky Svet)prvé noviny na území Podkarpatskej Rusi. Podobne ako Spolok sv. Jána Krstiteľa mala spoločnosť za cieľ vytváranie rusínskych škôl, a preto vydávala učebnice v tzv. jazyčiji.

 Poslanie 
Spoločnosť sv. Bazila Veľkého sa usilovala o šírenie osvety a o ochranu gréckokatolíckej cirkvi a národných tradícií. Motívom pre vznik spoločností bola hrozba maďarizácie obyvateľstva na území Slovenska a Podkarpatskej Rusi. Svoj cieľ mala sformulovaný: „Duchovnomravná osveta východných katolíkov zjednotených dielami a vydávaním kníh školských prispôsobených potrebám škôl dvoch eparchií, zostavením v jazykoch ruskom i maďarskom užitočných kníh, obrazov a časopisov.“.

 História 
Vznik spoločnosti inicioval promoskovsky orientovaný mukačevský eparcha Bazil Popovič, ktorý spoločne s prešovským biskupom Jozefom Gagancom, spoluzakladateľom Spolku sv. Jána Krstieľa, napísal spolu zakladajúci listinu, ktorú 15. decembra 1864 schválila uhorská kráľovská krajská rada. Založili ju v roku 1862 rusínski národní buditelia Adolf Dobriansky a Ivan Rakovskyj vo vtedajšom Rakúskom cisárstve. Zo začiatku spoločnosti pomáhal prešovský biskup Jozef Gaganec, ktorý mal skúsenosti s bojom proti maďarizácii v regióne východného Slovenska a Podkarpatskej Rusi. Obaja v roku 1862 vytvorili stanovy spoločnosti, ktoré 15. decembra 1864 prijala uhorská kráľovská krajská rada. Prvá oficiálna schôdza spolku sa konala 19. septembra 1866. Konala sa neskôr, ako bol pôvodný zámer, odložila sa kvôli smrti Bazila Popoviča. Prvým predsedom bol Ivan Rakovskyj a čestným predsedom bol Adolf Dobriansky. V období polovice 19. storočia spoločnosť mala približne 500 členov (boli medzi nimi kňazi aj členovia svetskej inteligencie) aj vlastné vydavateľstvo.

V tzv. jazyčiji vydávala periodiká Svit (po slovensky Svet; prvé noviny rusínskej inteligencie), Novyj Svit (po slovensky Nový Svet), Karpat, Učyteľ (po slovensky Učiteľ) a Nauka (po slovensky Veda). Periodiká redigovali profesori užhorodského gymnázia Jurij Ihnatkov, Cirill Szabó a Viktor Kimak.

Štefan Pankovič, nový predseda spolku, v decembri 1870 obvinil redakciu novín Svit (po slovensky Svet) z nebezpečných tendencií, a preto zakázal mukačevskému duchovenstvu akékoľvek styky so spolkom. V roku 1871 inicioval interný prevrat v spolku, keď z vedenia odvolala Adolfa Dobrianskeho a Ivana Rakovského a namiesto nich do vedenia dosadil promaďarsky orientovaných gréckokatolíckych duchovných, ktorý nevedeli po rusínsky. Spolok v roku 1872 začal vydávať aj týždenník Karpat, ktorý bol prezentovaný ako spoločensko-cirkevno-literárne noviny. Do redakcie sa najskôr zapojili aj rusínski intelektuáli, ale po stupňovaní sa promaďarských tendencií sa od týždenník dištancovali. Štefan Pankovič pokračoval v procese maďarizácie mukačevskej eparchie. V roku 1872 sa uskutočnilo posledné ôsme zasadnutie spolku, kedy sa pod silným vplyvom Štefana Pankoviča vedenie rozhodlo pre vydávania rusínskych kníh výhradne v maďarčine, v následku čoho bol spolok utlmený a po roku 1872 nič nevydával.

Činnosť spoločnosti bola znemožňovaná maďarizáciou, k prerušeniu činnosti došlo v roku 1873. Avšak spoločnosť už s novým vedením bola obnovená v roku 1895. Kým pôvodné rusofilské vedenie vydávalo svoj týždenník v ruštine, nové prorusínsky orientované vedenie sa venovalo výlučne rusínskym záujmom, a tak sa od pôvodnej koncepcie dištancovalo. Spoločnosť 24. októbra 1896 začala v maďarčine vydávať odborný časopis Szemle (po slovensky Prehľad) venujúci sa oblasti histórie a etnografie regiónu.

Spoločnosť sv. Bazila Veľkého bola v roku 1902 zlikvidovaná, a tak majetok prevzala novovzniknutá spoločnosť Unio (po slovensky Únia).

 Referencie 

 Zdroje 

 .
 .

 .
 .
 .
 .
 .
 .

Kategória:Organizácie založené v 1864
Kategória:Organizácie na Ukrajine
Kategória:Rusíni na Slovensku
Kategória:Podkarpatská Rus